Document ID: /roh_data/filtered/fineweb-2-filterrobots_roh.jsonl.gz/10484

Premess che las cundiziuns climaticas lubeschian duai l'aviun solar partir ils 15 d'avrigl da Hawai, ha in pledader dals organisaturs dal sgol ditg a l'agentura da novitads AFP. L'aviun vegn a sgular en direcziun da la costa nord-americana. Il lieu da destinaziun n'è dentant anc betg fixà, en dumonda vegnan Riverside datiers da Los Angeles, Mountain View datiers da San Francisco u Phoenix en il stadi Arizona.
L'aviun solar da Bertrand Piccard era partì ils 9 da mars 2015 da Abu Dhabi. Suenter var 18’000 kilometers aveva in donn vi da las battarias interrut il viadi da l'aviun solar il fanadur a Hawai.
RR Novitads 21:00